देवी ... ! ' विस्मय - विमुग्ध हो भुवनमोहिनी मुस्कुराई , फिर बोलीं- ' बड़े चतुर हो योगी ... और क्यों न हो ? ... षट्चक्र - नृत्य की विख्यात • नृत्यांगना देवी कामायोगिनी ने जिसे शिष्यत्व प्रदान किया तो वह पुरूष साधारण मानव तो कदापि नहीं हो सकता । परन्तु तुमने अर्द्ध परिचय देकर मुझसे अपना शेष परिचय छिपा लिया है प्रिय ... ! ' कहकर वे हँस पड़ी । फिर हँसते हुए ही पुनः कहा- अपने शंखाग्राम में मैं तुम्हारा स्वागत कर ही चुकी हूँ । अब यह जानकर कि तुम्हें देवी कामायोगिनी ने मेरे पास भेजा है ... मैं पुनः तुम्हारा स्वागत करती हूँ और प्रसन्नतापूर्वक तुम्हें अपना • शिष्य ग्रहण करती हूँ ... परन्तु इसके पूर्व वह कहो , जो निवेदित करना चाहते हो ... ! ' कुँवर ने नतजानु हो भुवनमोहिनी को नमस्कार करते हुए कहा ' देवी ... आपने मुझे शिष्य स्वीकार कर मेरी अभिलाषा पूरी कर दी है ... कृपया अपने शिष्य का सर्वप्रथम नमन स्वीकार करें ! " फिर उठकर उसने विनीत भाव से कहा- देवी अब मुझे निवेदन की आज्ञा दें । ' ' कहो प्रिय ... ! क्या कहना चाहते हो ... ? ' मुग्ध भाव से भुवनमोहिनी ने कहा । ' यदि आप रुष्ट न हों तो शिष्य निवेदन करे । ' ' निर्भय ! निःसंकोच कहो प्रिय ... ! ' मुदित भुवनमोहिनी ने कहा । ' जग में नरबलि की जघन्य - प्रथा सर्वत्र समाप्त हो चुकी है देवी ! हम सभी जगन्माता की संतान हैं ... इस सर्वथा निर्दोषयुवराज के तर्क से मैं शत प्रतिशत सहमत हूँ देवी ... ! अपने ही पुत्र की बलि भला माता कैसे स्वीकार कर सकती हैं ? ' ' चुप हो जा मूढ़ । ' अचानक ही कापालिक की चीख गूँजी . हाथों में चिमटा उठाये कापालिक के नेत्रों से अंगारे बरसने लगे । कुँवर के अत्यंत पास आकर क्रोधित कापालिक ने चेतावनी दी - ' काल - मोह से ग्रस्त युवक ! मेरी उपस्थिति में ही मेरी अवहेलना का दुस्साहस ! मूर्ख , क्या तुझे अपने प्राणों का कोई भय नहीं ? ... क्या तुझे पता नहीं ... तेरी विषाक्त वाणी का प्रतिकार टंका कैसे करेगा ? ... अथवा तूने मेरे विकट कोप के प्रतिकार में स्वयं को समर्थ समझने की भूल कर दी है ? ' ' शांत टंका ... ! शांत ... ! ' भुवनमोहिनी ने अपनी भुजा उठाते हुए हस्तक्षेप किया- ' इस युवक का वह उद्देश्य नहीं जो तुमने समझा है । इसने मात्र अपना निर्दोष विचार प्रकट किया है ... तुम्हारा अपमान अथवा तिरस्कार नहीं किया है ... इसने । ' ' तुम कुछ भी कहो देवी भुवनमोहिनी , परन्तु मैं इसे स्वयं का अपमान ही मानता हूँ । ' क्रोधित टंका ने पुनः कहा - ' इसने तत्काल मुझसे क्षमा याचना न की तो आज सभी देख लेंगे ... किस प्रकार मेरी कोपाग्नि में दग्ध होकर यह तत्काल राख में परिणत हो जाएगा । ' ' ऐसा दुस्साहस न करना टंका ! " शांत स्वर में ही भुवनमोहिनी ने कहा । ' मुझे चेतावनी दे रही हो देवी भुवनमोहिनी ? " भुवनमोहिनी के अधरों पर रहस्यमयी मुस्कान उभरी । मुस्कुराकर उसने कहा - ' कदाचित् तुम्हारे अंहकार ने तुम्हें भ्रमित कर दिया है टंका ! तुम्हारे साथ - साथ शंख